बूढानीलकण्ठलाई काष्ठमण्डप कप बास्केटबल
बूढानीलकण्ठले छैटौं काष्ठमण्डप कप थ्री बाइ थ्री अन्तर ए लेभल छात्र बास्केटबल प्रतियोगिताको उपाधि जितेको छ ।
काठमाडौँ — बूढानीलकण्ठले छैटौं काष्ठमण्डप कप थ्री बाइ थ्री अन्तर ए लेभल छात्र बास्केटबल प्रतियोगिताको उपाधि जितेको छ ।आयोजक काष्ठमण्डप ए लेभल एकेडेमीको कोर्टमा शुक्रबारको फाइनलमा बूढानीलकण्ठले नामीलाई २०–१५ स्कोरले पराजित गर्‍यो । विजताका अरचित थापाले ९ स्कोर गरे । उनी मोस्ट भ्यालुएबल प्लेयर घोषित भए ।शुक्रबारै सेमिफाइनलमा बूढानीलकण्ठले काष्ठमण्डपलाई १७–११ र नामीले साइपाललाई २०–१७ ले हराएर फाइनल भिडन्त पक्का गरेका थिए । विजेतालाई नेपाल बास्केटबल संघका महासचिव नरेन्द्र थापा र काष्ठमण्डपकी प्रिन्सिपल शिवा थापालगायतले पुरस्कृत गरे । टाइम्स र रातो बंगला भिड्नेटाइम्स कलेज र रातो बंगला १० औं बर्नहार्ट कप प्लस टु अन्तरकलेज बास्केटबल प्रतियोगिताको ब्वाइजतर्फ फाइनल पुगेका छन् । आयोजक बर्नहार्ट कलेजको कोर्टमा टाइम्सले नवोदितलाई ६१–४५ स्कोरले पराजित गर्‍यो । टाइम्सको जितमा सिमोनले २३ स्कोर गरे । आर्भन श्रेष्ठको २२ स्कोरमा रातो बंगलाले सीसीआरसीलाई ६९–५६ ले हरायो ।गर्ल्समा गोल्डेनगेट र जेभियर कलेजले फाइनलमा स्थान सुरक्षित गरिसकेका छन् । फाइनल आइतबार हुनेछ । ग्रान्डीको क्लिन स्विपग्रान्डीले तेस्रो थ्री बाइ थ्री यू–१९ खुला बास्केटबल प्रतियोगितामा दोहोरो उपाधि जितेको छ । ग्रान्डी ब्वाइज/गर्ल्स दुवैमा च्याम्पियन बन्यो । प्रोफेसनल एडुकेसन कन्सल्टेन्सी (पीइसी) द्वारा आयोजित प्रतियोगिताको ब्वाइज फाइनलमा ग्रान्डीले मेरिलियोन जिम्न्याजिमलाई १८–१२ स्कोरले पराजित गर्‍यो । विशाल मिलन केन्द्र (बीएमके) को कोर्टमा भएको गर्ल्सको उपाधि भिडन्तमा ग्रान्डीले बलर्सलाई १५–११ ले हरायो । ब्वाइजमा उर्गेन लामा र गर्ल्समा युनिका लामा मोस्ट भ्यालुएबल प्लेयर घोषित भए । दुवै ग्रान्डीका हुन् । विजेतालाई आयोजकका निर्देशक राजु सिंह, प्रायोजक युनिश अमात्यलगायतले पुरस्कृत गरे । 